Name bekend van ma, dogter wat in botsing sterf | Maroela Media
Louise Sword. Foto: Facebook
Die Britse vrou en haar tienerdogter wat Vrydag in 'n grusame botsing op die N2 naby die Zinkwazibrug op die KwaZulu-Natalse noordkus gesterf het, is geïdentifiseer.
The Sun berig Louise Sword (53) en haar dogter, Tabitha (13), van Lurgashall in Engeland, het in die ongeluk gesterf. Louise se man, Alistair, en die egpaar se seun, Benjamin (11), is in 'n kritieke toestand in die Lenmed Ethekweni-hospitaal opgeneem.
Die bestuurder van die sportnutsvoertuig waarin die Sword-gesin gery het, is ook in 'n kritieke toestand na 'n hospitaal gehaas.
'n Suid-Afrikaanse vrou wat in 'n ander motor was wat in die botsing betrokke was, het op die toneel gesterf. Haar naam is nog nie bekend gemaak nie.
Volgens The Sun is die Sword-gesin verlangse familie van die Britse koningin. Die nuusinstansie berig Louise se broer, Tim Taylor, is met die koningin se niggie, Lady Helen Taylor, getroud.
Maroela Media het vroeër berig die Sword-gesin was op pad na Durban ná 'n safarivakansie toe die ongeluk gebeur het. Volgens Paul Herbst, woordvoerder van IPSS Medical Rescue, het 'n bussie wat in 'n noordelike rigting op pad was se band gebars en dié voertuig het in die vinnige baan tot stilstand gekom.
'n Mercedes-Benz wat van agter die bussie gekom het, het vermoedelik uitgeswaai om die voertuig te vermy en voor die aankomende verkeer beland. Die Toyota Fortuner waarin die Sword-gesin was, het reg van voor teen die Mercedes gebots.
Die bestuurder van die Mercedes en Tabitha het op die toneel gesterf. Louise is saam met haar man en seun per helikopter na 'n hospitaal geneem, maar het kort ná haar aankoms by die hospitaal aan haar beserings beswyk.
The Sun berig familie van die Britse gesin het reeds in Suid-Afrika aangekom.
Tragies. Tragies. So jammer vir almal betrokke.
Ons innige simpatie gaan aan die Sword's gesin en naasgestaandes vir die' tragedie.Als te danke aan twee "Suid Afrikaanse" bestuurders wat nie 'n clue het wat hulle agter 'n voertuig se stuur moet doen om ongelukke te vermy nie.As jy 'n band bars gaan staan jy NIE stil op die pad ryvlak NIE.Jy DADELIK trek af van die pad af.Tweedens 'n Mercedes het ABS remme en die botsing met die voertuig voor jou sou nie so hard gewees het nie wat lewens sou gespaar het.Dir brandstof prys EN "Suid Afrikaanse" bestuurders se manewales op die paaie maak dat ek drasties… Lees meer »
Was hierdie bussie wat die oorsaak van die ongeluk was dalk ń taxi?
Dis net logies dat die Mercedes se volgafstand nie genoegsaam was nie, as die bestuurder nie betyds kon rem nie moes sy links uitgewaai het maar het 'n dwase ding gedoen om regs uit te swaai en 'n ongeluk te veroorsaak. 'n Hopelose tekort aan begrip, ons sien dit daagliks op ons paaie.
Sterkte aan die Familie, dit is so hartseer om te dink die gesin was oppad vir vakansie, en nou is die Ma en Dogter oorlede… Bid vir die Pa en seun vir n spoedigge herstel, mag die Here jul dra deur die moeilikke tyd.